ROZHODNUTIE KOMISIE
z 12. apríla 2006
o konaní podľa článku 81 Zmluvy o ES
(Vec COMP/B-1/38.348 - Repsol CPP)
[oznámené pod číslom K(2006) 1548]
(Iba španielsky text je autentický)
(Text s významom pre EHP)
(2006/446/ES)
Dňa 12. apríla 2006 Komisia prijala rozhodnutie podľa článku 9 ods. 1 nariadenia Rady (ES) č. 1/2003 (1). Úplné znenie tohto rozhodnutia, ktoré nemá dôverný charakter, je dostupné v autentickom jazyku a v pracovných jazykoch Komisie na internetovej stránke Generálneho riaditeľstva pre hospodársku súťaž na tejto adrese: http://ec.europa.eu/comm/competition/antitrust/cases/index/by_nr_76.html#i38_348
(1)
Rozhodnutie je určené Repsol Comercial de Productos Petroliferos, spoločnosti zaregistrovanej v Madride v Španielsku (ďalej „Repsol CPP“) a patriacej do skupiny Repsol-YPF oil group. Predmetom konania je dodávanie paliva čerpadlám v Španielsku a dlhodobé dohody o výlučných dodávkach medzi Repsol CPP a čerpadlami. Vo svojom predbežnom posúdení Komisia skonštatovala, že konkurenčné doložky v dohodách notifikovaných zo strany Repsol CPP, a najmä v dohodách DODO (2), nájom a užívacie právo - vzbudili obavy v zmysle článku 81 Zmluvy o ES, pretože môžu spôsobiť signifikantné obmedzenie dodávok paliva na španielskom trhu.
(2)
Komisia považuje záväzky predložené spoločnosťou Repsol CPP za dostatočné na odstránenie obáv z obmedzenia hospodárskej súťaže. Repsol CPP sa predovšetkým zaväzuje ponúknuť príslušným čerpadlám konkrétny finančný stimul na ukončenie existujúcich dlhodobých dohôd o dodávkach a taktiež sa zaväzuje neuzatvárať takéto dlhodobé výlučné dohody. Repsol CPP sa zaväzuje nekupovať nezávislé DODO čerpadlá, pre ktoré nie je dodávateľom. Veľkoobchodné dodávky veľkému počtu čerpadiel budú teda otvorené pre hospodársku súťaž.
(3)
V rozhodnutí sa uvádza, že vzhľadom na záväzky spoločnosti Repsol CPP dôvody na konanie Komisie pominuli.
(4)
Poradný výbor pre obmedzujúce postupy a dominantné postavenia vydal 27. marca 2006 súhlasné stanovisko.